open-index/open-wikipedia-markdown huggingface dataset:
เราทั้งสามคือพวกโหรา

**เราทั้งสามราชา** หรือชื่อเดิมคือ **เราทั้งสามคือพวกโหรา** คือเพลงคริสต์มาสประพันธ์โดย จอห์น เฮนรี ฮอปคินส์ จูเนียร์ ในปีค.ศ. 1857 

## ทำนอง

### ภาษาอังกฤษ


\header { tagline = ##f }
\layout { indent = 0 \set Score.tempoHideNote = ##t
  \context { \Score \remove "Bar_number_engraver" }
  \context { \Voice \consists "Melody_engraver" }
}

global = { \key e \minor \time 3/8 }

chordNames = \chordmode {
  \global \set midiInstrument = #"acoustic guitar (steel)"
  \repeat volta 2 { e4.:m\p | e:m | b:7 | e:m }
  \once \set chordChanges = ##f e:m | d | g | g | a:m | e4:m b8:7 | e4.:m \bar "||"
  d:7 | \repeat volta 2 { g | g | c | g | }
  e:m | d4 g8 | c4 g8 | d4 g8 | g4 c8 | g4. | c | g \bar "|."
}

soprano = \relative c'' {
  \global \set midiInstrument = #"trumpet" \tempo 4=100
  \repeat volta 2 { b4 a8 | g4 e8 | fis g fis | e4 r8 | }
  g4 g8 | a4 a8 | b4 b8 | d (c) b | a b a | g4 fis8 | e4 r8 \bar "||"
  \tempo 4=45 fis4\fermata (\tempo 4=24 a8) | \tempo 4=100 \repeat volta 2 { g4 g8 | g4 d8 | g4 e8 | g4 r8 | }
  g4 g8 | a4 b8 | c4 b8 | a4 b8 |
  g4 g8 | g4 d8 | g4 e8 | g4. \bar "|."
}

alto = \relative c' {
  \global \set midiInstrument = #"trumpet"
  \repeat volta 2 { e4 fis8 | e4 b8 | dis dis dis | b4 r8 | }
  e4 e8 | fis4 fis8 | g4 g8 | g (a) g | e e e |e4 dis8 | b4 r8 \bar "||"
  d4. | \repeat volta 2 { d4 d8 | d4 b8 |e4 c8 | d4 r8 | }
  e4 e8 |fis4 g8 | g4 g8 | fis4 g8 | g4 e8 | d4 d8 | e4 c8 | d4. \bar "|."
}

tenor = \relative c' {
  \global \set midiInstrument = #"french horn"
  \repeat volta 2 { g4 b8 | b4 g8 | a b a | g4 r8 | }
  b4 b8 |d4 d8 | d4 d8 | d4 d8 | c c c | b4 a8 g4 r8 \bar "||"
  c4.\fermata | \repeat volta 2 { b4 b8 | b4 g8 | g4 g8 | b4 r8 | }
  b4 b8 |d4 d8 | e4 d8 |d4 d8 | b4 c8 | b4 g8 | g4 a8 | b4. \bar "|."
}

bass = \relative c {
  \global \set midiInstrument = #"french horn"
  \repeat volta 2 { e4 e8 | e4 e8 | b b b | e4 r8 | }
  e4 e8 |d4 d8 | g4 g8 | b (fis) g | a a a | b4 b,8 | e4 r8 \bar "||"
  d4. | \repeat volta 2 { g4 g8 | g4 g8 | c,4 c8 | g4 r8 | }
  e'4 e8 | d4 g8 | c,4 g'8 | d4 g8 | g4 g8 | g4 b,8 | c4 c8 | 4. \bar "|."
}

verse = \lyricmode {
  We three kings of O -- ri -- ent are,
  Field and foun -- tain, Moor and moun -- tain,
  Fol -- low -- ing yon -- der star.
    
  O star of won -- der, star of night,
    
  West -- ward lead -- ing,
  Still pro -- ceed -- ing,
  Guide us to Thy per -- fect light.
}
verseR = \lyricmode { % This is a terrible hack to get the lyrics aligned.
  Bear -- ing gifts we tra -- verse a -- far,
  "" "" "" "" "" "" "" "" "" "" "" "" "" "" "" Star with roy -- al beau -- ty bright,
}

chordsPart = \new ChordNames { \set chordChanges = ##t \chordNames }

choirPart = \new ChoirStaff >
  \new Lyrics \lyricsto "soprano" \verse
  \new Lyrics \lyricsto "soprano" \verseR
  \new Staff \with { \consists "Merge_rests_engraver" }
  >
>>

\score {
  >
  \layout { }
}
\score { \unfoldRepeats { > }
  \midi {
    \context { \Score midiChannelMapping = #'instrument }
    \context { \Staff \remove "Staff_performer" }
    \context { \Voice \consists "Staff_performer" }
  }
}


หมวดหมู่:เพลงคริสต์มาส
หมวดหมู่:เพลงอเมริกัน
ธนภัทร นิรันดร

: *ระวังสับสนกับ [[ธนภัทร นิรันดร]] นักฟุตบอลชาย (เกิด 2 กรกฎาคม พ.ศ. 2544)*

**ธนภัทร นิรันดร** (เกิด 15 มีนาคม พ.ศ. 2548) เป็นนักกีฬาเทนนิสอาชีพชาวไทย ในปี พ.ศ. 2564 เขาสามารถคว้าแชมป์การแข่งขันประเภทชายคู่ เทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เกรด 2 รายการ “เจ2 ไคโร สแมช สปอร์ติ้ง คลับ” แข่งขันคอร์ตดิน ที่กรุงไคโร ประเทศอียิปต์ และแชมป์เทนนิสเยาวชนชายเดี่ยว ไอทีเอฟ เวิลด์ เทนนิส ทัวร์ จูเนียร์ เกรด 3 รายการ "เจทรี มอนทรีออล 2021" ที่ประเทศแคนาดา ในเดือนพฤศจิกายน พ.ศ. 2564 เขาชนะเลิศประเภทชายคู่ รายการเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ ระดับเกรด บี 1 รายการ "เจบีวัน ปูเน่ 2021" ที่ประเทศอินเดีย ชนะเลิศชายคู่การแข่งขันไอทีเอฟ เวิลด์ เทนนิส ทัวร์ จูเนียร์ เกรด 1 รายการ “ไอทีเอฟ จูเนียร์ เกรด 1” ที่ศูนย์พัฒนากีฬาเทนนิสแห่งชาติ เมืองทองธานี ประเทศไทย

## ประวัติ

ธนภัทร มีชื่อเล่นว่า ต้นไม้ หรือ ทรี เกิดที่สหรัฐ โดยเป็นลูกชายของ พิมพิสมัย กันสุทธิ อดีตนักเทนนิสหญิงทีมชาติไทย

ต้นไม้เริ่มเล่นเทนนิสตั้งแต่อายุ 6 ขวบ โดยคุณแม่เป็นผู้ฝึกสอนให้ ด้วยความที่คุณแม่เป็นนักเทนนิสมาก่อน จึงถ่ายทอดทักษะและประสบการณ์ให้กับต้นไม้ได้เป็นอย่างดี ทำให้ต้นไม้มีความสามารถและทักษะการเล่นเทนนิสที่ดีตั้งแต่อายุยังน้อย

ต้นไม้เริ่มสร้างชื่อให้กับตัวเองจากการคว้าแชมป์เยาวชนระดับประเทศหลายรายการ ก่อนที่จะก้าวขึ้นมาสู่ระดับนานาชาติ

## ความสำเร็จ
### ประเภทเดี่ยว

## อ้างอิง

## แหล่งข้อมูลอื่น
* 
* ฐานข้อมูลนักเทนนิส

หมวดหมู่:นักเทนนิสชาวไทย
ณัฐวุฒิ แสนยะบุตร

**ณัฐวุฒิ แสนยะบุตร** (เกิด 28 สิงหาคม พ.ศ. 2539) ชื่อเล่น **ด้งเด้ง** เป็นนักแสดงชาวไทย เป็นที่รู้จักจากบทบาท "จาลอด" ในจักรวาลภาพยนตร์ไทบ้าน เดอะซีรีส์ เคยได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 27 สาขานักแสดงนำชายยอดเยี่ยม

นอกจากผลงานการแสดงแล้วณัฐวุฒิ แสนยะบุตร ยังมีผลงานเพลงในชื่อ "ลอด ออนเดอะร็อค" อีกทั้งยังมีผลงานเพลงในนามวง "ดีทีที" ร่วมกับ ธิติ ศรีนวล และชาติชาย ชินศรี

## ประวัติ
ณัฐวุฒิ แสนยะบุตร เกิดเมื่อวันที่ 28 สิงหาคม พ.ศ. 2539 ที่จังหวัดร้อยเอ็ด มีชื่อเล่นว่า "ด้งเด้ง" จบการศึกษาชั้นมัธยมศึกษาตอนปลายจากโรงเรียนร้อยเอ็ดวิทยาลัย และระดับปริญญาตรี จากคณะสถาปัตยกรรมศาสตร์ ผังเมืองและนฤมิตศิลป์ มหาวิทยาลัยมหาสารคาม

## เข้าสู่วงการบันเทิง
ณัฐวุฒิ แสนยะบุตร ได้สมัครเข้าคัดเลือกตัวนักแสดงในภาพยนตร์เรื่อง *[[ไทบ้าน เดอะซีรีส์]]* ขณะเรียนอยู่ที่มหาวิทยาลัยมหาสารคาม และได้รับบท จาลอด ตัวละครหลักของเรื่องในปี พ.ศ. 2560 จากบทบาทดังกล่าวทำให้เขาเป็นที่รู้จักในวงการบันเทิงรวมทั้งได้รับการเสนอชื่อให้เข้าชิงรางวัลภาพยนตร์แห่งชาติ สุพรรณหงส์ ครั้งที่ 27 สาขานักแสดงนำชายยอดเยี่ยม และได้รับบทจาลอดในจักรวาลภาพยนตร์ไทบ้านภาคต่อๆมา ได้แก่ *[[ไทบ้าน เดอะซีรีส์ 2.1]]* (พ.ศ. 2561), *[[ไทบ้าน เดอะซีรีส์ 2.2]]* (พ.ศ. 2561), *[[ไทบ้าน x BNK48 จากใจผู้สาวคนนี้]]* (พ.ศ. 2563), *[[หมอปลาวาฬ]]* (พ.ศ. 2565) และ *[[สัปเหร่อ (ภาพยนตร์)|สัปเหร่อ]]* (พ.ศ. 2566)

## ผลงานการแสดง
### ภาพยนตร์

### ผลงานทางโทรทัศน์

## ผลงานเพลง
### ลอด ออนเดอะร็อค
* กฎคนขี้แพ้ (2562)
* แม่ของลูก - Narano X ลอด ออนเดอะร็อค X Buppachon (2562)
* รอเจ้าคิส feat.เต้ย อภิวัฒน์ (2563)
* ฬอ - John X ลอด ออนเดอะร็อค (2563)
* ปลายฝนต้นหนาว - ขยะหน้าต้นไม้ X แบงค์ ธนา X เซียนหรั่ง X บิวบอง X ลอด ออนเดอะร็อค (2564)
* ข้าวหอมบอย - ลอด ออนเดอะร็อค X The Shock X SOMRAK (2565)

### ดีทีที
* เล็บขบ (2560)
* ซู้เพิ่น Feat.Mayomwan (2561)
* สังคัง (2561)

## อ้างอิง
*ด้งเด้ง ณัฐวุฒิ แสนยะบุตร  ที่ฐานข้อมูลภาพยนตร์และละครไทย

หมวดหมู่:นักแสดงชายชาวไทย
หมวดหมู่:นักแสดงจากจังหวัดร้อยเอ็ด
หมวดหมู่:บุคคลจากโรงเรียนร้อยเอ็ดวิทยาลัย
หมวดหมู่:บุคคลจากคณะสถาปัตยกรรมศาสตร์ ผังเมืองและนฤมิตศิลป์ มหาวิทยาลัยมหาสารคาม
ไอน์สไตน์พบออปเพนไฮเมอร์

thumb| แอนิเมชันของเกมหมากรุกระหว่างไอน์สไตน์-ออปเพนไฮเมอร์
**เกมหมากรุกระหว่างไอน์สไตน์-ออปเพนไฮเมอร์** เป็นเกมหมากรุกที่กล่าวอ้างกันว่าเป็นเกมหมากรุกระหว่างนักฟิสิกส์ทฤษฎี อัลเบิร์ต ไอน์สไตน์ และ เจ. รอเบิร์ต ออปเพนไฮเมอร์ ที่มหาวิทยาลัยพรินซ์ตัน สหรัฐ ใน ค.ศ. 1933 ในเกมนี้เชื่อกันว่า ไอน์สไตน์ใช้การเปิด รุย โลเปท์ ซึ่งออปเพนไฮเมอร์เดินหมากกลับด้วย การป้องกันแบบมอร์ฟี (Morphy Defense) (3...a6) ไอน์สไตน์ชนะเกมหมากรุกครั้งนี้ 

ไม่มีหลักฐานแน่ชัดว่า อัลเบิร์ต ไอน์สไตน์ และ เจ. รอเบิร์ต ออปเพนไฮเมอร์ เคยเล่นหมากรุกเกมนี้จริง ๆ 

## ประวัติความเป็นมาและข้อเท็จจริง
หลักฐานข้อกล่าวอ้างที่เก่าแก่ที่สุดที่รู้จักสำหรับเกมนี้มาจากหนังสือ ฟรอยเดอ อัม ชาค (*Freude am Schach)* โดย แกร์ฮาร์ด แฮนเชิล (Gerhard Henschel) ใน ค.ศ. 1959  แต่ไม่ได้ระบุวันที่หรือสถานที่    พจนานุกรมหมากรุกสากลภาษาฝรั่งเศส (*French Dictionaire des echecs) ฉบับ ค.ศ. 1967*   มีการอ้างอิงจากหนังสือของแฮนเชิล แต่กล่าวถึงเกมหมากรุกในสถานอารมณ์   หนังสือของแฮนเชิล เป็นที่ทราบกันดีว่ามีเกมหมากรุกที่ไม่ได้รับการพิสูจน์โดยบุคคลที่มีชื่อเสียงอื่น ๆ เช่น โจเซฟ สตาลิน หรือ เลโอ ตอลสตอย  

### อัลเบิร์ต ไอน์สไตน์ และหมากรุก
ในการให้สัมภาษณ์กับ *[[เดอะนิวยอร์กไทมส์]]* ใน ค.ศ. 1936 ที่มหาวิทยาลัยพรินซ์ตัน ไอน์สไตน์กล่าวว่าเขาไม่เคยเล่นหมากรุกสามมิติ แต่เล่นเพียงหมากรุกสากลปกติในปฐมวัย ไอน์สไตน์อธิบายว่าเขาไม่มีเวลาที่จะเล่นเกมใด ๆ  

ไอน์สไตน์ยังเคยกล่าวว่า "ผมต้องยอมรับว่าผมไม่ชอบใช้จิตวิญญาณการแข่งขันสูงในเกมที่ใช้สติปัญญามากมาโดยตลอด" เมื่อกล่าวถึงเพื่อนของเขา เอ็มมานูเอล ลาสเกอร์ ที่เคยได้รับตำแหน่งแชมป์โลกหมากรุกสากล   นักหมากรุก แลร์รี เอแวนส์ ยืนยันว่าได้พบกับผู้คนเล่นหมากรุกกับไอน์สไตน์ ที่มหาวิทยาลัยพรินซ์ตัน และมีการโต้เถียงกัน

### การอ้างอิงวันที่และผู้เล่นที่แตกต่างออกไป
ในอีกบันทึก หนังสือภาษาโรมาเนีย เขียนน ค.ศ. 1982 ชาร์ การ์เตีย เด เอาร์ (*şah Cartea de Aur)* โดย ซี. สเตฟานิว (C. ştefaniu)  มีการพูดถึงเกมนี้ในรายชื่อเกมว่าเกมนี้เกิดขึ้นใน ค.ศ. 1940 ที่สหรัฐ  

ชื่อ ไอน์สไตน์ ใน ไอน์สไตน์พบออปเพนไฮเมอร์ อาจไม่ได้หมายถึง อัลเบิร์ต ไอน์สไตน์ เดนนิส โฮลดิ้ง, อดัม สเลมเซน และ แอนดี โซลทิส กล่าวว่าเกมนี้เป็นของฮันส์ อัลเบิร์ต ลูกชายของอัลเบิร์ต ไอน์สไตน์ ที่เคยเล่นกับออปเพนไฮเมอร์ใน ค.ศ. 1940    หรือ ค.ศ. 1945  ที่ มหาวิทยาลัยแคลิฟอร์เนีย เบิร์กลีย์ โดยที่ฮันส์ อัลเบิร์ตได้รับเชิญบรรยายที่นั้น   นักประวัติศาสตร์หมากรุก เอ็ดเวิร์ด วินเทอร์ เสนอถึงความเป็นไปได้ที่ชื่อ ไอน์สไตน์ อาจหมายถึง บี. ไอน์สไตน์ นักเล่นหมากรุกที่ไม่เกี่ยวข้องกับอัลเบิร์ต ไอน์สไตน์ 

## การแข่งขัน
 
หมากขาว: ไอน์สไตน์  หมากดำ: ออพเพนไฮเมอร์

: **1.e4 e5 2.Nf3 Nc6 3.Bb5 a6 4.Ba4 b5 5.Bb3 Nf6 6.OO Nxe4 7.Re1 d5 8.a4 b4 9.d3 Nc5 10.Nxe5 Ne7 11.Qf3f6 12.Qh5+ g6 13.Nxg6 hxg6 14.Qxh8 Nxb3 15.cxb3 Qd6 16.Bh6 Kd7 17.Bxf8 Bb7 18.Qg7 Re8 19.Nd2 c5 20.Rad1 a5 21.Nc4 dxc4 22.dxc4 Qxd1 23.Rxd1+ Kc8 24.Bxe7 หมากดำยอมแพ้**

## อ้างอิง

## แหล่งข้อมูลอื่น

* อัลเบิร์ต ไอน์สไตน์ vs โรเบิร์ต ออพเพนไฮเมอร์ chessgames.com
หมวดหมู่:อัลเบิร์ต ไอน์สไตน์
วัดไหล่น่าน

**วัดไหล่น่าน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไหล่น่าน อำเภอเวียงสา จังหวัดน่าน มีที่ดินที่ตั้งวัดเนื้อที่ 9 ไร่ มีที่ธรณีสงฆ์ จำนวน 3 แปลง มีเนื้อที่รวม 19 ไร่ 

วัดไหล่น่านตั้งวัดเมื่อวันที่ 9 มีนาคม พ.ศ. 2411 เดิมชื่อ **วัดหล่ายน่าน** เริ่มสร้างเป็นศาลาขึ้นหนึ่งหลังโดยพระสุรินทร์ ซึ่งเป็นพระภิกษุจากวัดบุญยืน ต่อมามีพระศรีวิชัย เป็นเจ้าอาวาส ซึ่งในปี พ.ศ. 2421 พระศรีวิชัยได้ย้ายวัดมาจากที่อยู่ทางตอนใต้มาตั้งอยู่ในสถานที่ปัจจุบัน เนื่องจากเห็นว่า สถานที่ตั้งวัดในปัจจุบันนั้น ถูกแม่น้ำน่านกัดเซาะจนตลิ่งพัง เกรงว่าการตั้งวัดต่อไปภายหน้าจะไม่มั่นคง 

วัดได้รับพระราชทานวิสุงคามสีมา เมื่อวันที่ 10 พฤศจิกายน พ.ศ. 2457 เขตวิสุงคามสีมากว้าง 16 เมตร ยาว 21 เมตร ผูกพัทธสีมาเมื่อวันที่ 12 กุมภาพันธ์ พ.ศ. 2458 

อาคารเสนาสนะที่สำคัญ ได้แก่ อุโบสถ กว้าง 10 เมตร ยาว 22 เมตร เป็นอาคารคอนกรีตเสริมเหล็ก สร้างเมื่อ พ.ศ. 2524 ศาลาการเปรียญ กว้าง 8 เมตร ยาว 33 เมตร เป็นอาคารคอนกรีตเสริมเหล็ก สร้างเมื่อ พ.ศ. 2546 กุฏิสงฆ์ จำนวน 3 หลัง หอกลอง 1 หลัง สร้างเมื่อ พ.ศ. 2557 หอฉัน 1 หลัง สร้างเมื่อ พ.ศ. 2547 ศาลาบาตร สร้างเมื่อ พ.ศ. 2481 ฌาปนสถาน 1 หลัง สร้างเมื่อ พ.ศ. 2547 ปูชนียวัตถุมีพระประธานประจำอุโบสถ ปางมารวิชัย ขนาดหน้าตัก กว้าง 43 นิ้ว สูง 53 นิ้ว สร้างเมื่อ พ.ศ. 2428 และพระพุทธรูปหินหยกขาว ปางสมาธิพระประธานอาคารโลกุตรปัญญา ขนาดหน้าตัก กว้าง 40 นิ้ว สูง 59 นิ้ว สร้างเมื่อ พ.ศ. 2551

## อ้างอิง

ไหล่น่าน
หมวดหมู่:สิ่งก่อสร้างในอำเภอเวียงสา
วังจะบังตีกอ (วังเจ้าเมืองปัตตานี)

**วังจะบังตีกอ** เดิมเรียกว่า กอตอจือเบาะห์ปูเยาะห์ หรือ อิสตานอร์อาซัมจาวอ เป็นวังของเจ้าเมืองปัตตานีในสมัยการปกครองแบบเจ็ดหัวเมืองประเทศราช ตั้งอยู่ที่ตำบลจะบังติกอ อำเภอเมือง จังหวัดปัตตานี

## ประวัติ
วังจะบังตีกอสร้างโดยสถาปนิกชาวจีนในสมัยตนกูปะสา หรือ เต็งกูมูฮัมหมัด เป็นเจ้าเมืองปัตตานี องค์ที่ 7 ราวปี พ.ศ. 2388-2399 เชื้อสายราชวงศ์กลันตัน (กำปงลาว์หรือบ้านทะเล) ซึ่งพระบาทสมเด็จพระนั่งเกล้าเจ้าอยู่หัว ทรงโปรดเกล้าฯ แต่งตั้งให้เป็นเจ้าเมืองปัตตานี

## สถาปัตยกรรม
ตัววังล้อมด้วยกำแพงทึบก่ออิฐถือปูน รูปทรงของวังเป็นวังชั้นเดียวขนาดใหญ่ หลังคาทรงปั้นหยา หรือแบบลีมะ ตัววังเป็นรูปทรงสี่เหลี่ยมผืนผ้ายกพื้นสูง 1 เมตร สร้างด้วยไม้ ภายในวังมีห้องโถงขนาดใหญ่ใช้เป็นที่ว่าราชการของเจ้าเมือง ส่วนด้านหลังของห้องโถงจะเป็นที่พำนักของเจ้าเมืองและบริวาร

## อ้างอิง

หมวดหมู่:วังในประเทศไทย
หมวดหมู่:สิ่งก่อสร้างในอำเภอเมืองปัตตานี
มิสไซล์ประทับบ่ายิง

[thumb|300px|ทหารอัฟกานิสถานกำลังใช้เครื่องยิงจรวด [อาร์พีจี-7|RPG-7]]

**มิสไซล์ประทับบ่ายิง** () บ้างเรียก **จรวดประทับบ่ายิง** ระบบอาวุธซึ่งยิงหัวรบออกมาจากเครื่องยิงประทับบ่า หัวรบที่ถูกยิงออกมามีทั้งแบบนำวิถีและแบบไม่นำวิถี เครื่องยิงมีทั้งแบบสามารถใช้ซ้ำและแบบใช้แล้วทิ้ง มิสไซล์ชนิดนี้มีใช้งานมาตั้งแต่สงครามโลกครั้งที่สอง

มิสไซล์ประทับบ่ายิงจัดเป็นระบบอาวุธหนักซึ่งถูกวางบทบาทให้งานต่อเป้าหมายภาคพื้นดิน การใช้งานภาคพื้นดินมักเป็นการต่อต้านยานยนต์ทางทหาร หรือการทลายสิ่งกำบังทางทหาร ส่วนการใช้งานภาคพื้นอากาศมักเป็นการต่อต้านอากาศยานความเร็วต่ำอย่างเช่นเฮลิคอปเตอร์

หมวดหมู่:มิสไซล์
หมวดหมู่:อาวุธปล่อยผิวพื้นสู่ผิวพื้น
หมวดหมู่:อาวุธปล่อยผิวพื้นสู่อากาศ
วัดบุพพนิมิตร

**วัดบุพพนิมิตร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ลาน อำเภอแม่ลาน จังหวัดปัตตานี
 
วัดบุพพนิมิตรสร้างขึ้นเป็นวัดเมื่อวันที่ 15 กุมภาพันธ์ พ.ศ. 2315 เดิมมีชื่อว่า **วัดนางโอ** ได้รับพระราชทานวิสุงคามสีมาเมื่อวันที่ 19 กันยายน พ.ศ. 2437 เขตวิสุงคามสีมากว้าง 18 เมตร ยาว 21 เมตร และได้บูรณะอุโบสถ เมื่อ พ.ศ. 2544 ลักษณะอาคารคอนกรีตเสริมเหล็กทรงไทย รอบอุโบสถมีกำแพงแก้ว มีซุ้มลูกนิมิต อาคารเสนาสนะอื่น ๆ ได้แก่ ศาลาการเปรียญกว้าง 10 เมตร ยาว 17 เมตร และมีกุฏิสงฆ์จำนวน 8 หลัง สร้างด้วยไม้

วัดมีพระพุทธรูปปางไสยาสน์ ใช้ท่าพระหัตถ์ขวาวางทับ พระเขนย (หมอน) ประคองพระเศียร หันพระพักตร์ไปทางทิศตะวันออก พระหัตถ์ซ้ายวางทอดไปตามพระวรกาย พระบาทซ้ายพระบาทขวาเสมอกัน พระพุทธรูปปางไสยาสน์องค์นี้ ได้เริ่มต่อสร้างเมื่อ พ.ศ. 2519 ด้วยความดำริของพระครูกิตติคุณากร อดีตเจ้าอาวาส รูปที่ 10 ขนาดของพระองค์โดยประมาณ ความกว้าง 7 เมตร รวมฐาน ความยาว 27 เมตร ความสูงจากพื้น 9 เมตร ยังมีรูปปั้นหลวงพ่อดำ อดีตเจ้าอาวาสแห่งวัดนางโอ ลำดับที่ 9

## อ้างอิง

บุพพนิมิตร
หมวดหมู่:อำเภอแม่ลาน
เส้นทางคมนาคมทางทะเล

[thumb|300px|right|เส้นทางคมนาคมทางทะเลที่สำคัญของจีน ในปี พ.ศ. 2547 การนำเข้า[ปิโตรเลียม|น้ำมันดิบของจีนมากกว่าร้อยละ 80 ผ่านทางช่องแคบมะละกา โดยมีไม่ถึงร้อยละ 2 ที่ผ่านทางช่องแคบลมบก คลิกเพื่อดูภาพใหญ่]]

**เส้นทางคมนาคมทางทะเล** () เป็นคำอธิบายเส้นทางเดินเรือหลักระหว่างท่าเรือ ที่ใช้เพื่อการค้า โลจิสติกส์ และกองกำลังทางเรือ โดยปกติจะใช้อ้างอิงถึงการปฏิบัติการทางเรือเพื่อทำให้แน่ใจว่าเส้นทางคมนาคมทางทะเลนั้นเปิดอยู่ หรือถูกปิดกั้นอยู่ในเวลาสงคราม

ความสำคัญของเส้นทางคมนาคมทางทะเลในภูมิรัฐศาสตร์ถูกอธิบายไว้ใน *ยุทธศาสตร์ของอเมริกาในการเมืองโลก* (*America's Strategy in World Politics)* โดย นิโคลาส เจ. สปิคแมน ที่ตีพิมพ์เมื่อปี พ.ศ. 2485

ในสงครามปฏิวัติอเมริกาและสงครามนโปเลียน เส้นทางคมนาคมทางทะเลส่วนใหญ่อยู่ภายใต้การควบคุมของกองทัพเรือสหราชอาณาจักร เมื่อสหราชอาณาจักรสูญเสียการควบคุมระหว่างการปฏิวัติ ส่งผลให้เกิดการล่มสลายของยอร์กทาวและกองทัพที่ใหญ่ที่สุด กระทั่งสุดท้ายก็เกิดเป็นสงคราม ในยุคของนโบเลียนซึ่งมีการสู้รบอยู่ตลอด สหราชอาณาจักรได้คว่ำบาตรและการปิดล้อมประเทศที่เกี่ยวข้องกับนโปเลียน สร้างความลำบากในทางเศรษฐกิจครั้งใหญ่ และเนื่องจากการถูกตัดขาดทำให้ชาวฝรั่งเศสนอกแผ่นดินแม่หมดศรัทธากับนโบเลียน

ในสงครามโลกครั้งที่หนึ่ง และสงครามโลกครั้งที่สอง สหราชอาณาจักรและเยอรมันได้ประกาศร่วมกันปิดล้อมปิดล้อม ''ครีคส์มารีเนอ'' ที่พยายามจะปิดเส้นทางคมนาคมทางทะเลจากอเมริกาเหนือไปยังหมู่เกาะบริเตนโดยใช้เรือดำน้ำ ในกรณีนี้ฝ่ายสัมพันธมิตรประสบความสำเร็จในการเปิดช่องทางคมนาคมทางทะเลได้สำเร็จ ขณะที่ฝ่ายเยอรมันล้มเหลวในการเอาชนะการปิดกั้นเยอรมนีในยุทธนาวีของสหราชอาณาจักร กองทัพเรือสหรัฐในสงครามโลกครั้งที่สองสหรัฐประสบความสำเร็จในการปิดกั้นเส้นทางคมนาคมทางทะเลไปสู่ญี่ปุ่น บีบให้ประเทศที่เป็นเกาะอย่างญี่ปุ่นขาดแขนทรัพยากรที่จำเป็น

ในกรณีที่สงครามเย็นปะทุความรุนแรงขึ้น ยุโรปจำเป็นจะต้องใช้กำลังเสริมจากอเมริกาเหนือ กองทัพเรือโซเวียตสามารถคุกคามและสกัดเส้นทางคมนาคมทางทะเลสายแอตแลนติกเพื่อตัดกำลังสนับสนุนจากอเมริกาเหนือและช่วยสนับสนุนการรุกรานของโซเวียตในภาคพื้นยุโรปได้

## ดูเพิ่ม
* ช่องแคบทางยุทธศาสตร์
* เส้นหลักการคมนาคม (การทหาร)
* สร้อยไข่มุก (มหาสมุทรอินเดีย)

## อ้างอิง

## บรรณานุกรม

* 
** 
* 
* 
* 
* 
* 
* 
* 
* 
* 
* 
* 

หมวดหมู่:ยุทธศาสตร์การทหาร
หมวดหมู่:การสงครามเรือ
หมวดหมู่:ความมั่นคงระหว่างประเทศ
หมวดหมู่:ภูมิศาสตร์การทหาร
หมวดหมู่:การส่งกําลังบํารุงทางทหาร
หมวดหมู่:ประวัติศาสตร์การเดินเรือ
เอ็นเอ๊กซ์ที เฮอริเทจคัพ

**เอ็นเอ๊กซ์ที เฮอริเทจคัพ** (NXT Heritage Cup) เป็นแชมป์มวยปล้ำอาชีพที่สร้างและส่งเสริมโดยสมาคมอเมริกา WWE เป็นการแข่งขันชิงแชมป์เฉพาะสำหรับผู้ชายของ NXT ซึ่งเป็นแบรนด์เพื่อการพัฒนาทักษะ ตำแหน่งดังกล่าวได้รับการปกป้องเช่นเดียวกับการแข่งขันชิงแชมป์อื่นๆ แต่มีข้อกำหนดพิเศษว่าการแข่งขันทั้งหมดจะต้องแข่งขันภายใต้กฎ British Rounds Rules แชมป์คนปัจจุบันคือโนม ดาร์ ซึ่งอยู่ในรัชกาลที่ 3 ของเขา เขาได้รับตำแหน่งนี้ด้วยการเอาชนะแชมป์คนก่อน Nathan Frazer 2–1 ที่ NXT: Heatwave เมื่อวันที่ 22 สิงหาคม 2023

เปิดตัวเมื่อวันที่ 10 กันยายน 2020 ในฐานะ NXT UK Heritage Cup แต่เดิมได้รับการจัดตั้งขึ้นเพื่อเป็นแชมป์รองสำหรับแบรนด์ NXT UK ซึ่งเป็นแบรนด์ในเครือของ NXT ซึ่งมีสำนักงานใหญ่ในสหราชอาณาจักร แชมป์คนแรกคือ A-Kid ที่ Worlds Collide เมื่อวันที่ 4 กันยายน 2022 การแข่งขันชิงแชมป์ NXT UK อื่นๆ ทั้งหมดได้รวมเป็นหนึ่งเดียวกับการแข่งขันชิงแชมป์ NXT ตามลำดับเนื่องจากการปิด NXT UK อย่างไรก็ตาม Heritage Cup เป็นเพียงการแข่งขันชิงแชมป์รายการเดียวจากทั้งสองแบรนด์ที่ไม่ได้เข้าร่วมแข่งขันในงานนี้ จากนั้นตำแหน่งนี้ไม่มีการใช้งานเป็นเวลาหลายเดือนจนถึงเดือนเมษายนปี 2023 เมื่อแชมป์ Noam Dar นำถ้วยติดตัวไปที่ NXT โดยที่จะกลายเป็นแชมป์ NXT

## การครอง

## สถิติการครอง

## รายการอ้างอิง
;หมายเหตุ

;อ้างอิง

## แหล่งข้อมูลอื่น
* Official NXT Heritage Cup Title History

หมวดหมู่:เข็มขัดของดับเบิลยูดับเบิลยูอี
หมวดหมู่:แชมเปี้ยนชิพของมวยปล้ำประเภทระดับภูมิภาค
หมวดหมู่:มวยปล้ำอาชีพในสหราชอาณาจักร
หมวดหมู่:เอ็นเอ๊กซ์ที ยูเค
หมวดหมู่:แชมเปี้ยนชิพของมวยปล้ำประเภทระดับชาติ
มหาวิทยาลัยชาลส์

**มหาวิทยาลัยชาลส์** () หรือ **มหาวิทยาลัยคาร์ล** (, **UK**; ; ) หรือชื่อในอดีต **มหาวิทยาลัยปราก** () เป็นมหาวิทยาลัยที่ใหญ่และเก่าแก่ที่สุดของประเทศเช็กเกีย และเป็นหนึ่งในมหาวิทยาลัยที่เก่าแก่ที่สุดที่ยังคงเปิดสอนอยู่ของยุโรป ในปัจจุบัน มหาวิทยาลัยประกอบด้วย 17 คณะ ตั้งอยู่ในปราก, ฮราเด็ตส์กราลอแว และ เปิลเซ็ญ มหาวิทยาลัยชาลส์เป็นหนึ่งในสามมหาวิทยาลัยอันดับต้นของยุโรปตะวันออกและกลาง และได้รับการจัดอันดับอยู่ระหว่างอันดับที่ 200–300 ของโลก

## อ้างอิง

หมวดหมู่:มหาวิทยาลัยชาลส์
หมวดหมู่:มหาวิทยาลัยในประเทศเช็กเกีย
คณะศิลปศาสตร์ มหาวิทยาลัยชาลส์

**คณะศิลปศาสตร์ มหาวิทยาลัยชาลส์** () เป็นหนึ่งสี่คณะดั้งเดิมของมหาวิทยาลัยชาลส์ในปราก ประเทศเช็กเกีย ชื่อเดิมเมื่อก่อตั้งคือ **คณะศิลปกรรมศาสตร์** คณะเปิดสอนรายวิชาในสาขาต่าง ๆ ของมนุษยศาสตร์มากที่สุดในประเทศ และเป็นคณะเดียวในทวีปยุโรปที่เปิดสอนในทุกภาษาทางการของสหภาพยุโรป คณะมีเจ้าหน้าที่และคณาจารย์โดยประมาณ 1,000 คน และนักศึกษาอย่างน้อย 9,000 คน

คณะก่อตั้งชึ้นเดิมทีเป็นคณะศิลปกรรมศาสตร์ของมหาวิทยาลัยชาลส์โดยจักรพรรดิชาลส์ที่สี่เมื่อ 7 เมษายน 1348 ในฐานะส่วนหนึ่งของความพยายามจัดตั้งราชอาณาจักรโบฮีเมียขึ้นเป็นศูนย์กลางถาวรของจักรวรรดิโรมันอันศักดิ์สิทธิ์ และเพื่อพัฒนาการศึกษาในปราก ในเวลานั้นมีการเรียนการสอนเป็นหลักในแขนงวิชาวาทศาสตร์ และ ปรัชญา ก่อนจะมีการเปิดสอนในสาขาวิชาอื่น ๆ เรื่อยมา และกลายมาเป็นส่วนที่ใหญ่ที่สุดของมหาวิทยาลัย

## อ้างอิง

หมวดหมู่:มหาวิทยาลัยชาลส์
หมวดหมู่:คณะศิลปศาสตร์
แอลเอ็กซ์ดีอี

**แอลเอ็กซ์ดีอี** (**LXDE** ย่อมาจาก Lightweight X11 Desktop Environment) เป็นสิ่งแวดล้อมเดสก์ท็อปที่เสรีและต้นทางเปิด ที่มีความต้องการทรัพยากรค่อนข้างต่ำ ทำให้เหมาะอย่างยิ่งสำหรับการใช้งานบนคอมพิวเตอร์ส่วนบุคคลรุ่นเก่าหรือ คอมพิวเตอร์ส่วนบุคคลที่มีทรัพยากรจำกัด เช่น เน็ตบุ๊กหรือคอมพิวเตอร์จำพวกระบบบนชิป

## ภาพรวม
LXDE ได้สร้างขึ้นมาด้วย ภาษาซี โดยใช้ชุดเครื่องมือ GTK 2 และทำงานบนยูนิกซ์และแพลตฟอร์มที่สอดคล้องกับพอซิกส์อื่นๆ เช่น ลินุกซ์และเบิร์กลีย์ซอฟต์แวร์ดิสทริบิวชัน โครงการ LXDE มุ่งหวังที่จะมอบสิ่งแวดล้อมเดสก์ท็อปที่รวดเร็วและประหยัดพลังงาน  

LXDE ใช้การเผยแพร่แบบกลิ้งสำหรับส่วนประกอบแต่ละส่วน (หรือสำหรับกลุ่มของส่วนประกอบที่มีการพึ่งพาคู่กัน) ตัวจัดการหน้าต่าง เริ่มต้นที่ใช้คือ Openbox แต่สามารถกำหนดค่าตัวจัดการหน้าต่างบุคคลที่สามเพื่อใช้กับ LXDE เช่น Fluxbox, IceWM หรือ Xfwm  LXDE ประกอบด้วยรหัสที่ใช้สัญญาอนุญาต GPL และรหัสที่ใช้สัญญาอนุญาต LGPL 

## ดูเพิ่ม

* Xfce &#x2013; สิ่งแวดล้อมเดสก์ท็อป X11 แบบบางเบาอีกตัวหนึ่ง

## อ้างอิง

## แหล่งข้อมูลอื่น

* 
* 

หมวดหมู่:สิ่งแวดล้อมเดสก์ท็อปเสรี
หมวดหมู่:บทความที่มีข้อความภาษาจีนตัวเต็ม
เหตุกราดยิงที่ตำบลวังน้ำเขียว พ.ศ. 2566

เหตุกราดยิงที่ตำบลวังน้ำเขียว (อำเภอวังน้ำเขียว) จังหวัดนครราชสีมา เกิดขึ้นในวันที่ 25 พฤศจิกายน พ.ศ. 2566 เวลา 23.25 น. ที่บ้านเลขที่ 543 หมู่ 1 บ้านศาลเจ้าพ่อชุมชนข้างตลาดศาลเจ้าพ่อ โดยจตุรงค์ สุขสุข ได้ลงมือใช้อาวุธปืนสั้นออร์โตเมติก CZ ขนาด 9 มม. กราดยิงภรรยา และมารดาภรรยา มีผู้เสียชีวิตทันที 4 รายและไปเสียชีวิตที่โรงพยาบาลมหาราชอีกหนึ่งราย มีผู้บาดเจ็บ 2 ราย หนึ่งในนั่นบาดเจ็บสาหัส ต่อมาตำรวจพบว่าในที่เกิดเหตุพบอาวุธปืน และปลอกกระสุนปืน ตกหล่นจำนวน 11 ปลอก

## ผู้บาดเจ็บและเสียชีวิต
# นายจาตุรงค์ สุขสุข อายุ 29 ปี 
# นางสาวกาญจณา ปาจันทึก อายุ 44 ปี 
# นางกิ่งทอง กล้าจอหอ อายุ 62 ปี 
# นางสาวกรนิกา มานะต่อ อายุ 38 ปี 
# นายธง นนขุนทด อายุ 50 ปี 
# นายบำรุง ชาเทราช อายุ 28 ปี (บาดเจ็บสาหัส)

## ผู้ก่อเหตุ
จาตุรงค์ สุขสุข อดีตทหาร สังกัดกองพันลาดตระเวน กองพลนาวิกโยธิน กองทัพเรือสัตหีบ ต่อมาถูกขบวนรถไฟทับขาขวาขาด เป็นผู้พิการด้านความเคลื่อนไหวและเป็นนักกีฬาคนพิการทีมชาติไทย

## ดูเพิ่ม
* เหตุกราดยิงที่จังหวัดนครราชสีมา พ.ศ. 2563

## อ้างอิง

หมวดหมู่:การสังหารหมู่ใน พ.ศ. 2566
หมวดหมู่:ประเทศไทยในปี พ.ศ. 2566
หมวดหมู่:ฆาตกรรมหมู่ในประเทศไทย
หมวดหมู่:เหตุการณ์ในจังหวัดนครราชสีมา
หมวดหมู่:เหตุกราดยิงหมู่ในประเทศไทย
หมวดหมู่:ประวัติศาสตร์การทหารของไทย
หมวดหมู่:อำเภอวังน้ำเขียว
เรื่องเล่าการทรงสร้างในปฐมกาล

**เรื่องเล่าการทรงสร้างในปฐมกาล** () เป็นเรื่องปรัมปราการทรงสร้างของทั้งศาสนายูดาห์และศาสนาคริสต์ เรื่องเล่าประกอบด้วย 2 เรื่องย่อย เทียบได้กับสองบทแรกของหนังสือปฐมกาล เรื่องย่อยแรกคือเรื่องเอโลฮิม (คำในภาษาฮีบรูที่มีความหมายว่าพระเป็นเจ้า) สร้างสวรรค์และโลกใน 6 วัน แล้วทรงหยุดพักและอวยพรในวันที่ 7 (คือวันสะบาโต) ในเรื่องย่อยที่สอง พระเจ้า (ซึ่งตอนนี้เรียกด้วยพระนามว่าพระยาห์เวห์) สร้างอาดัมมนุษย์ผู้ชายคนแรกจากผงคลี พระองค์ให้อาดัมอยู่ในสวนเอเดนและให้เป็นผู้ปกครองสัตว์ทั้งปวง พระองค์สร้างเอวามนุษย์ผู้หญิงคนแรกจากกระดูกซี่โครงของอาดัมให้เป็นคู่ของอาดัม  

ผู้เขียนของเรื่องเล่าการทรงสร้างในภาษาฮีบรูยืมแนวเรื่องมาจากประมวลเรื่องปรัมปราเมโสโปเตเมีย แต่ปรับให้เข้ากับความเชื่อเอกเทวนิยมของพวกตน ร่างหลักฉบับแรกของเบญจบรรณ (ชุดหนังสือห้าเล่มที่เริ่มด้วยหนังสือปฐมกาลและจบด้วยหนังสือเฉลยธรรมบัญญัติ) เชื่อว่าแต่งขึ้นในช่วงปลายศตวรรษที่ 7 หรือ 6 ก่อนคริสตกาล (Jahwist source)  และภายหลังได้ขยายความเพิ่มเติมโดยนักเขียนคนอื่น ๆ (Priestly source) กลายเป็นงานเขียนที่คล้ายคลึงกับหนังสือปฐมกาลที่เป็นที่รู้จักในปัจจุบัน เรื่องเล่าที่รวมเข้าด้วยกันเป็นบทวิจารณ์เทววิทยาของเมโสโปเตเมีย โดยหนังสือปฐมกาลเห็นพ้องกับความเชื่อเอกเทวนิยมและปฏิเสธความเชื่อพหุเทวนิยม

งานเขียนทางวิชาการมักเรียกหนังสือปฐมกาลว่าเป็นเรื่องปรัมปรา ขณะที่ผู้เขียนปฐมกาล 1-11 ลดความเป็นเรื่องปรัมปราในเรื่องเล่าลงโดยการลบเรื่องปรัมปราของชาวบาบิโลนและองค์ประกอบต่าง ๆ ที่ไม่สอดคล้องกับความเชื่อของตน แต่ยังคงความเป็นเรีื่องปรัมปราในแง่ของการเป็นเรื่องราวต้นกำเนิด

## อ้างอิง

## บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

### Biblical texts
* Chapter 1  Chapter 2  (Hebrew–English text, translated according to the JPS 1917 Edition)
* Chapter 1 Chapter 2 Chapter 3 (Hebrew–English text, with Rashi's commentary. The translation is the authoritative Judaica Press version, edited by Rabbi A. J. Rosenberg.)
* Chapter 1  Chapter 2  (New American Bible)
* Chapter 1 Chapter 2 (King James Version)
* Chapter 1 Chapter 2 (Revised Standard Version)
* Chapter 1 Chapter 2 (New Living Translation)
* Chapter 1 Chapter 2 (New American Standard Bible)
* Chapter 1 Chapter 2 (New International Version (UK))

### Mesopotamian texts
* "Enuma Elish", at Encyclopedia of the Orient  Summary of Enuma Elish with links to full text.
* ETCSLText and translation of the Eridu Genesis (alternate site) (The Electronic Text Corpus of Sumerian Literature, Oxford)
* "Epic of Gilgamesh" (summary) 
* British Museum: Cuneiform tablet from Sippar with the story of Atra-Hasis

### Related links
* Human Timeline (Interactive) – Smithsonian, National Museum of Natural History (August 2016).

หมวดหมู่:หนังสือปฐมกาล
หมวดหมู่:อาดัมกับเอวา
หมวดหมู่:ปรัมปราวิทยา
หมวดหมู่:จักรวาลวิทยา
โอยเอี๋ยน

**โอยเอี๋ยน** มีชื่อในภาษาจีนกลางว่า **เว่ย์ เหยี่ยน** () เป็นขุนนางใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน มีตำแหน่งเป็นขุนนางมหาดเล็ก (侍中 *ชื่อจง*) ของกองซุนเอี๋ยนที่เป็นเอียนอ๋อง (燕王 *เยียนหวาง*)

## ประวัติ

ในปี ค.ศ. 237 กองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 *เหลียวตงจฺวิ้น*) สถาปนาตนเป็นเอียนอ๋องและประกาศใช้ชื่อศักราชว่า*[[เช่าฮั่น]]* (紹漢) ตั้งให้โอยเอี๋ยนเป็นขุนนางมหาดเล็ก (侍中 *ชื่อจง*) 

ในปี ค.ศ. 238 ราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน กองซุนเอี๋ยนพ่ายแพ้จึงส่งอองเกี๋ยนผู้เป็นอัครมหาเสนาบดี (相国 *เซียงกั๋ว*) ของรัฐเอียนและลิวฮูผู้เป็นขุนนางที่ปรึกษา (御史大夫 *ยฺวี่ฉื่อต้าฟู*) ให้ไปเจรจาขอสงบศึก สุมาอี้สั่งประหารชีวิตอองเกี๋ยนและลิวฮู กองซุนเอี๋ยนจึงส่งโอยเอี๋ยนไปเจรจาอีก โดยเสนอให้กำหนดวันที่จะส่งมอบตัวประกันไปยังราชสำนักวุยก๊ก สุมาอี้จึงตอบโอยเอี๋ยนว่า "หลักสำคัญของการทหารมีอยู่ 5 ประการ ถ้าสู้ได้ก็สู้ ถ้าสู้ไม่ได้ก็ป้องกัน ถ้าป้องกันไม่ได้ก็หนี อีกสองหนทางคือยอมจำนนและยอมตาย กองซุนเอี๋ยนไม่คิดจะมัดตัวเองมามอบตัว นี่แสดงว่าต้องการจะไปตาย ไม่จำเป็นต้องส่งตัวประกันมาหรอก!"

## ในนิยาย''สามก๊ก''
ในนวนิยายอิงประวัติศาสตร์เรื่อง*[[สามก๊ก]]*ในศตวรรษที่ 14 กองซุนเอี๋ยนส่งโอยเอี๋ยนไปที่ค่ายวุยก๊ก โอยเอี๋ยนคุกเข่าเข้าไปหมอบในกระโจมของสุมาอี้แล้วแจ้งว่า "ขอท่านเสนาบดีกลาโหม (太尉 *ไท่เว่ย์*) โปรดระงับความโกรธ จะขอส่งตัวกองซุนสิวบุตรนายเราไปเป็นตัวประกันเสียก่อน หลังจากนั้นนายเราจึงจะมัดตนเองออกมาคำนับ" สุมาอี้ตอบว่า "หลักสำคัญของการทหารมีอยู่ 5 ประการ ถ้าสู้ได้ก็สู้ ถ้าสู้ไม่ได้ก็ป้องกัน ถ้าป้องกันไม่ได้ก็หนี ถ้าหนีไม่ได้ก็ยอมจำนน ถ้ายอมจำนนไม่ได้ก็ตายเสีย เหตุใดต้องส่งบุตรชายมาเป็นตัวประกันด้วย!" โอยเอี๋ยนก็กุมศีรษะตัวเองหนีกลับไปแจ้งกองซุนเอี๋ยน

## ดูเพิ่ม
* รายชื่อบุคคลในยุคสามก๊ก
* การบุกเลียวตั๋งของสุมาอี้

## อ้างอิง

### บรรณานุกรม
* ฝาน เสฺวียนหลิง (648). *[[พงศาวดารราชวงศ์จิ้น]]* (*จิ้นชู*).
* ซือหม่า กวาง (1084). *[[จือจื้อทงเจี้ยน]]*.
* ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ขุนนางในยุคสามก๊ก
เรเซอร์-คิวต์

**เรเซอร์-คิวต์** (Razor-qt) เป็นสิ่งแวดล้อมเดสก์ท็อปที่เสรีและต้นทางเปิดที่เลิกพัฒนาแล้ว มีจุดมุ่งหมายให้เป็นสิ่งแวดล้อมเดสก์ท็อปแบบบางเบาโดยอิงตามเฟรมเวิร์กแอปพลิเคชันคิวต์ และ "ปรับแต่งมาสำหรับผู้ใช้ที่เห็นคุณค่าของความเรียบง่าย ความเร็ว และอินเทอร์เฟซที่ใช้งานง่าย"

การพัฒนา Razor-qt หยุดลงแล้ว เนื่องจากได้รวมเข้ากับพอร์ตคิวต์ของแอลเอ็กซ์ดีอีเพื่อสร้าง LXQt 

## อ้างอิง

## แหล่งข้อมูลอื่น

* 

หมวดหมู่:สิ่งแวดล้อมเดสก์ท็อปเสรี
แคลคูเลต!

**แคลคูเลต!** (Qalculate!) เป็น ซอฟต์แวร์เครื่องเครื่องคิดเลขข้ามแพลตฟอร์ม ที่มีความแม่นยำตามอำเภอใจ รองรับการดำเนินการและแนวคิดทางคณิตศาสตร์ที่ซับซ้อน เช่น อนุพันธ์, ปริพันธ์, การพล็อตข้อมูล และการแปลงหน่วย แคลคูเลต! เป็นซอฟต์แวร์เสรีและต้นทางเปิดที่ได้รับการเผยแพร่ผ่าน GPL เวอร์ชัน 2

## คุณสมบัติ
แคลคูเลต! รองรับฟังก์ชันและการดำเนินการทางคณิตศาสตร์ทั่วไป, ระบบเลขหลายระบบ, การเติมข้อความอัตโนมัติ, จำนวนเชิงซ้อน, จำนวนอนันต์, แถวลำดับ และ เมทริกซ์, ตัวแปร, ค่าคงที่ทางคณิตศาสตร์และฟิสิกส์, ฟังก์ชันที่ผู้ใช้กำหนด, อนุพันธ์และปริพันธ์เชิงสัญลักษณ์, การแก้สมการที่ติดตัวแปร, คำนวณการแพร่กระจายของความไม่แน่นอนโดยใช้เลขคณิตช่วง, การพล็อตโดยใช้ Gnuplot, การแปลงหน่วยและสกุลเงิน และ การวิเคราะห์มิติ นอกจากนี้ยังมี ตารางธาตุ รวมถึงฟังก์ชันต่าง ๆ สำหรับวิทยาการคอมพิวเตอร์ เช่น การเข้ารหัสอักขระและการดำเนินการระดับบิต

มีอินเทอร์เฟซสี่ตัว: ส่วนต่อประสานกราฟิกกับผู้ใช้สองอัน อันหนึ่งใช้จีทีเค ( `qalculate-gtk` ) และอีกอันใช้คิวต์ ( `qalculate-qt` ) คลังสำหรับใช้ในโปรแกรมอื่น ( `libqalculate` ) และโปรแกรมCLI สำหรับใช้ในเทอร์มินัล ( `qalc` )

* แคลคูเลต! (ส่วนต่อประสานกราฟิกกับผู้ใช้จีทีเค): *qalculate-gtk*
* แคลคูเลต! (ส่วนต่อประสานกราฟิกกับผู้ใช้คิวต์): *qalculate-qt*
* แคลคูเลต! (CLI): *qalc* (โดยปกติจะมีให้โดยแพ็คเกจ *libqalculate*)
* แคลคูเลต! (คลัง): *libqalculate*

right|thumb| เซสชันกับ qalc CLI

## ใช้ในการวิจัยทางวิชาการ

* บาร์เทล, อเล็กซานเดอร์. "ความปลอดภัยของซอฟต์แวร์ DOS: มีใครเหลือที่จะแก้ไขช่องโหว่อายุ 25 ปีหรือไม่"
** "ในตัวอย่างรูปที่ 7 ของเรา เราเลือกที่จะดำเนินการ /usr/bin/qalculate-gtk ซึ่งเป็นเครื่องคิดเลข เนื่องจากสแต็กของกระบวนการ DOSBox ไม่สามารถดำเนินการได้ เราจึงไม่สามารถฉีด เชลล์โค้ด ของเราลงไปได้โดยตรง"
** " เครื่องคิดเลข Gnome ถูกใช้ในการคำนวณเหล่านี้ และผลลัพธ์ได้รับการตรวจสอบโดยใช้เครื่องคิดเลข Qalculate! และ WolframAlpha (15) เนื่องจาก สเปรดชีต ไม่สามารถคำนวณเหล่านี้ได้"

## ดูเพิ่ม

* ซอฟต์แวร์ทางคณิตศาสตร์
* รายชื่อซอฟต์แวร์เลขคณิตที่มีความแม่นยำตามอำเภอใจ
* เปรียบเทียบซอฟต์แวร์เครื่องคิดเลข

## อ้างอิง

## แหล่งข้อมูลอื่น

* Qalculate! - the ultimate desktop calculator at GitHub
* Qalculate! - downloads at GitHub
* Qalculate/qalculate-gtk GUI at GitHub
* Qalculate! Manual at GitHub
* QALC man page at GitHub
* Ubuntu – Details of package qalculate in bionic
* Ubuntu – Details of package qalculate in focal
* ''Qalculate!'' code review by PVS-Studio

*
กองซุนสิว

**กองซุนสิว** (เสียชีวิต  กันยายน ค.ศ. 238) มีชื่อในภาษาจีนกลางว่า **กงซุน ซิว** () เป็นบุตรชายของกองซุนเอี๋ยนในรัฐวุยก๊กในยุคสามก๊กของจีน

## ประวัติ

ในปี ค.ศ. 237 กองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 *เหลียวตงจฺวิ้น*) สถาปนาตนเป็นเอียนอ๋อง (燕王 *เยียนหวาง*) และประกาศใช้ชื่อศักราชว่าเช่าฮั่น (紹漢) 

ในปี ค.ศ. 238 ราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน กองซุนเอี๋ยนพ่ายแพ้จึงพากองซุนสิวบุตรชายจึงนำทหารหลายร้อยนายฝ่าวงล้อมหนีไปทางตะวันออกเฉียงใต้ ทัพหลักของวุยก๊กไล่ตามและสังหารทั้งพ่อลูกที่แม่น้ำเหลียง (梁水 *เหลียงฉุ่ย*; ปัจจุบันคือแม่น้ำไท่จื่อ)

## พงศาวลี




## ดูเพิ่ม
* รายชื่อบุคคลในยุคสามก๊ก
* การบุกเลียวตั๋งของสุมาอี้

## หมายเหตุ

## อ้างอิง

## บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* ฝาน เสฺวียนหลิง (648). *[[พงศาวดารราชวงศ์จิ้น]]* (*จิ้นชู*).

หมวดหมู่:ขุนนางในยุคสามก๊ก
หมวดหมู่:บุคคลในยุคสามก๊กที่ถูกประหารชีวิต
บิ๊กมาม่า (วงดนตรี)

**บิ๊กมาม่า** () เป็นกลุ่มนักร้องหญิงชาวเกาหลีใต้ที่เปิดตัวในปี พ.ศ. 2546 วงนี้มีชื่อเสียงจากการมุ่งเน้นไปที่ความสามารถในการร้องเพลงของสมาชิกมากกว่ารูปลักษณ์ของพวกเขา วงได้ยุบลงในปี พ.ศ. 2555 หลังจากเพลงสุดท้าย "Cleaning My Closet" ในวันที่ 10 มิถุนายน พ.ศ. 2564 มีการประกาศว่าบิ๊กมาม่าจะกลับมารวมตัวกันอีกครั้งเพื่อปล่อยเพลงใหม่ 

ณ ปี พ.ศ. 2565 ปัจจุบันวงได้วางจำหน่ายมาแล้ว 6 สตูดิโออัลบั้ม 2 อัลบั้มคัฟเวอร์ และ 16 ซิงเกิล

## สมาชิก
* ชิน ยอน-อา
* ลี จี-ยัง
* อียองฮยอน
* พัก มิน ฮเย

## ผลงาน
### อัลบั้ม

### อัลบั้มอื่นๆ

### ผลงานซิงเกิล

## รางวัล

## อ้างอิง

หมวดหมู่:กลุ่มดนตรีเคป็อป
หมวดหมู่:เกิร์ลกรุปเกาหลีใต้
แก่หวน

**แก่หวน** มีชื่อในภาษาจีนกลางว่า **เจี่ย ฟ่าน** () เป็นขุนพลใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน

## ประวัติ

ในปี ค.ศ. 238 หลังจากกองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 *เหลียวตงจฺวิ้น*) และตั้งตนเป็นเอียนอ๋อง (燕王 *เยียนหวาง*) แก่หวนและลุนติดทัดทานกองซุนเอี๋ยนอย่างตรงไปตรงมาว่าไม่ควรก่อกบฏต่อวุยก๊ก กองซุนเอี๋ยนไม่พอใจจึงสั่งประหารชีวิตแก่หวนและลุนติด ภายหลังราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน เมื่อสุมาอี้ปราบกองซุนเอี๋ยนได้สำเร็จและยึดเซียงเป๋ง (襄平 *เซียงผิง*; นครหลวงของเลียวตั๋ง ปัจจุบันคือนครเหลียวหยาง) ได้ ก็ปฏิบัติต่อบุตรหลานของแก่หวนและลุนติดเป็นอย่างดี

## ในนิยาย''สามก๊ก''
ในนวนิยายอิงประวัติศาสตร์เรื่อง*[[สามก๊ก]]*ในศตวรรษที่ 14 ระบุว่าแก่หวนมีตำแหน่งเป็นรองขุนพล (副將 *ฟู่เจี้ยง*)

## ดูเพิ่ม
* รายชื่อบุคคลในยุคสามก๊ก
* การบุกเลียวตั๋งของสุมาอี้

## อ้างอิง

### บรรณานุกรม
* ฝาน เสฺวียนหลิง (648). *[[พงศาวดารราชวงศ์จิ้น]]* (*จิ้นชู*).
* ซือหม่า กวาง (1084). *[[จือจื้อทงเจี้ยน]]*.
* ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ขุนพลในยุคสามก๊ก
หมวดหมู่:บุคคลในยุคสามก๊กที่ถูกประหารชีวิต
วีบูม

***วีบูม*** () เป็นการ์ตูนทีวีแอนิเมชันของประเทศบราซิล ออกอากาศทางช่องบูมเมอแรง สร้างโดย โจนาส บรันเดา ฉายตอนแรกเมื่อวันที่ 5 กรกฎาคม พ.ศ. 2019 ถึงวันที่ 24 พฤษภาคม พ.ศ. 2020

## ตัวละคร

### ตัวละครหลัก

* **วี** () ตัวเอกในเรื่อง เป็นกระต่ายสีเขียวเพศเมีย
* **บูม** () เป็นสัตว์ประหลาดสีเหลืองเพศผู้

## อ้างอิง

## แหล่งข้อมูลอื่น

*  
* 
* 
* 

หมวดหมู่:การ์ตูนบราซิล
หมวดหมู่:รายการโทรทัศน์ภาษาโปรตุเกส
หมวดหมู่:ตัวละครที่เป็นกระต่าย
หมวดหมู่:การ์ตูนทีวีแอนิเมชันเกี่ยวกับกระต่าย
ยุทธการที่โกหิมา

**ยุทธการที่โกหิมา** เป็นจุดเปลี่ยนของการรุกอู-โกของญี่ปุ่นในการเข้าสู่อินเดีย ใน ค.ศ. 1944 ในช่วงสงครามโลกครั้งที่สอง การรบครั้งนี้ได้เกิดขึ้นในสามระยะ ตั้งแต่วันที่ 4 เมษายน ถึง 22 มิถุนายน ค.ศ. 1944 บริเวณรอบเมืองโกหิมา ซึ่งปัจจุบันเป็นเมืองหลวงของรัฐนาคาแลนด์ในอินเดียภาคตะวันออกเฉียงเหนือ ตั้งแต่วันที่ 3 ถึง 16 เมษายน ญุี่ปุ่นได้พยายามที่จะเข้ายึดสันเขาโกหิมา ภูมิประเทศที่ครอบงำถนนซึ่งกองทหารอังกฤษและอินเดียของกองทัพน้อยที่ 4 ที่ถูกปิดล้อม ณ อิมผาล ได้รับการเสริมกำลัง ในช่วงกลางเดือนเมษายน กองกำลังขนาดเล็กของอังกฤษและอินเดียที่โกหิมาได้รับการปลดปล่อย

ตั้งแต่วันที่ 18 เมษายน ถึง 13 พฤษภาคม กองกำลังหนุนของอังกฤษและอินเดียได้โจมตีตอบโต้กลับเพื่อขับไล่ญี่ปุ่นออกไปจากตำแหน่งที่พวกเขายึดครอง ญี่ปุ่นต้องละทิ้งสันเขา ณ จุดนี้แต่ยังคงปิดกั้นถนนโกหิมา-อิมผาลต่อไป ตั้งแต่วันที่ 16 พฤษภาคม ถึง 22 มิถุนายน กองทหารอังกฤษและอินเดียได้ไล่ตามพวกญี่ปุ่นที่กำลังล่าถอยและเปิดถนนอีกครั้ง การรบครั้งนี้ได้สิ้นสุดลงในวันที่ 22 มิถุนายน เมื่อกองทหารอังกฤษและอินเดียจากโกหิมาและอิมผาลได้พบกันที่หลักไมล์ 109 เป็นจุดสิ้นสุดของการล้อมอิมผาล

ใน ค.ศ. 2013 การสำรวจความคิดเห็นที่ถูกจัดทำขึ้นโดยพิพิธภัณฑ์กองทัพบกแห่งชาติอังกฤษได้โหวตให้ยุทธการที่โกหิมาและอิมผาลเป็น "การรบที่ยิ่งใหญ่ที่สุดของอังกฤษ" ยุทธการที่โกหิมาและอิมผาลได้ถูกเรียกโดยนักเขียน เช่น มาร์ติน โดเฮอร์ตีและโจนาธาน ริตเตอร์ ว่าเป็น "สตาลินกราดตะวันออก" นักประวัติศาสตร์การทหารนามว่า โรเบิร์ต ไลแมนได้กล่าวว่า ยุทธการที่โกหิมาและอิมผาล "ได้เปลี่ยนเส้นทางของสงครามโลกครั้งที่สองในเอเชีย... เป็นครั้งแรกที่ญี่ปุ่นได้พ่ายแพ้ในการสู้รบและพวกเขาไม่เคยฟื้นฟูจากสงครามเลย" อย่างไรก็ตาม การประเมินผลนี้ได้เพิกเฉยหลายครั้งต่อยุทธการที่ฉางซา (เริ่มต้นใน ค.ศ. 1939) ยุทธการที่อ่าวมิลน์ (กันยายน ค.ศ. 1942) และยุทธการที่กัวดาคาแนล (สิงหาคม ค.ศ. 1942 - กุมภาพันธ์ ค.ศ. 1943) ความพ่ายแพ้ครั้งใหญ่ของญี่ปุ่นบนบกทั้งหมด นอกนี้ยังได้เพิกเฉยต่อข้อเท็จจริงที่ว่า กองกำลังทางบกของญี่ปุ่นส่วนใหญ่ที่ได้เข้าต่อสู้รบกับจีน - ในปฏิบัติการอิชิโก พวกเขาสูญเสียทหารไป 10,000 นายใน ค.ศ. 1944 เพียงปีเดียว

## อ้างอิง

หมวดหมู่:ยุทธการในสงครามโลกครั้งที่สองเกี่ยวข้องกับญี่ปุ่น
หมวดหมู่:ยุทธการและปฏิบัติการทางทหารในสงครามโลกครั้งที่สองเกี่ยวข้องกับญี่ปุ่น
หมวดหมู่:เหตุการณ์ในเดือนเมษายน พ.ศ. 2487
หมวดหมู่:เหตุการณ์ในเดือนพฤษภาคม พ.ศ. 2487
หมวดหมู่:เหตุการณ์ในเดือนมิถุนายน พ.ศ. 2487
ตำบลบางนกแขวก

**บางนกแขวก** เป็นตำบลในอำเภอบางคนที จังหวัดสมุทรสงคราม เดิมอยู่ในเขตสุขาภิบาล ปัจจุบันอยู่ในความดูแลของเทศบาลตำบลบางนกแขวกทั้งหมดตั้งแต่ปี พ.ศ. 2542 เป็นที่ตั้งของอาสนวิหารแม่พระบังเกิดที่สร้างขึ้นเพื่อเป็นเกียรติแก่การบังเกิดของพระแม่มารีย์ ถือเป็นสถานที่สักการะอันศักดิ์สิทธิ์ของคริสต์ชนนิกายโรมันคาทอลิกที่อาศัยอยู่โดยรอบ 

## ที่ตั้งและอาณาเขต
ตำบลบางนกแขวกมีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลสี่หมื่น (อำเภอดำเนินสะดวก จังหวัดราชบุรี)
* **ทิศตะวันออก** ติดต่อกับตำบลสี่หมื่น (อำเภอดำเนินสะดวก จังหวัดราชบุรี) และตำบลบางคนที
* **ทิศใต้** ติดต่อกับตำบลบางคนที
* **ทิศตะวันตก** ติดต่อกับตำบลบางยี่รงค์ และตำบลคุ้งน้ำวน (อำเภอเมืองราชบุรี จังหวัดราชบุรี)

## ประวัติ
พื้นที่เดิมเป็น 2 ตำบล คือ ตำบลบางนกแขวก กับตำบลโพธิ์งาม อยู่ในเขตอำเภอสี่หมื่น (อำเภอบางคณฑี) มณฑลราชบุรี ตั้งเป็นตำบลตั้งแต่ พ.ศ. 2440 โดยพื้นที่มีคลองตาเมียเป็นเส้นแบ่งเขตระหว่าง 2 ตำบล ปี พ.ศ. 2483 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ตำบลโพธิ์งามที่มีพื้นที่เพียง 2 หมู่บ้าน จึงให้ยุบรวมกับตำบลบางนกแขวก โดยชื่อ "บางนกแขวก" มาจากที่มีนกแขวกมาอาศัยอยู่ในพื้นที่จำนวนมาก

จังหวัดสมุทรสงครามได้มีการตั้งสุขาภิบาลบางนกแขวก ขึ้นในปี พ.ศ. 2506 โดยมีพื้นที่ทั้งหมดของตำบลบางนกแขวกอยู่ในพื้นที่สุขาภิบาล เนื่องจากมีตลาด วัด โรงเรียนและชุมนุมชนที่หนาแน่นตลอดท้องที่

## การปกครองส่วนภูมิภาค

### การปกครองส่วนภูมิภาค
ตำบลบางนกแขวกแบ่งพื้นที่การปกครองออกเป็น 7 หมู่บ้าน ได้แก่
* **หมู่ที่ 1** บ้านบางนกแขวก (อยู่ในชุมชนปากคลองบางนกแขวกของ ทต.บางนกแขวก)
* **หมู่ที่ 2** บ้านบางนกแขวก (อยู่ในชุมชนวัดโพธิ์งามของ ทต.บางนกแขวก)
* **หมู่ที่ 3** บ้านบางนกแขวก (อยู่ในชุมชนวัดโพธิ์งามของ ทต.บางนกแขวก)
* **หมู่ที่ 4** บ้านบางนกแขวก (อยู่ในชุมชนวัดเจริญฯของ ทต.บางนกแขวก)
* **หมู่ที่ 5** บ้านบางนกแขวก (อยู่ในชุมชนวัดเจริญฯของ ทต.บางนกแขวก)
* **หมู่ที่ 6** บ้านบางนกแขวก (อยู่ในชุมชนปากคลองบางนกแขวกของ ทต.บางนกแขวก)
* **หมู่ที่ 7** บ้านบางนกแขวก (อยู่ในชุมชนวัดคริสต์ของ ทต.บางนกแขวก)

## อ้างอิง

บางนกแขวก
หมวดหมู่:อำเภอบางคนที
ธนวัฒน์ รัตนกิจไพศาล

**ธนวัฒน์ รัตนกิจไพศาล**  (เกิด 13 ตุลาคม 2541) เป็นนักแสดงชาวไทยเซ็นสัญญากับจีเอ็มเอ็มทีวี เขาเป็นที่รู้จักจากบทบาทของเขาในซีรีส์เรื่องต้นหน ชลธี (2563), 55:15 Never Too Late (2564), คาธ (2565) และเพื่อนต้องห้าม (2566)

## ประวัติ
ธนวัฒน์จบการศึกษาระดับมัธยมศึกษาที่โรงเรียนมงฟอร์ตวิทยาลัย ได้เข้าศึกษาที่คณะเทคนิคการแพทย์ มหาวิทยาลัยเชียงใหม่ต่อมาข้าวตังย้ายไปศึกษาคณะวิศวกรรมศาสตร์ มหาวิทยาลัยเกษตรศาสตร์ ภาควิชาวิศวกรรมศาสตร์สิ่งแวดล้อมในปี 2561

## ผลงาน
### ละคร/ซีรีส์

## อ้างอิง

หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงสังกัดจีเอ็มเอ็มทีวี
หมวดหมู่:บุคคลที่เกิดในปี พ.ศ. 2541
หมวดหมู่:บุคคลที่ยังมีชีวิตอยู่
หมวดหมู่:บุคคลจากคณะวิศวกรรมศาสตร์ มหาวิทยาลัยเกษตรศาสตร์
หมวดหมู่:บุคคลจากโรงเรียนมงฟอร์ตวิทยาลัย
ดีดีอี

**DDE** อาจหมายถึง

* สิ่งแวดล้อมเดสก์ท็อปเชินตู้เชาจั้วซี่ถ่ง ()
* ดไวต์ ดี. ไอเซนฮาวร์ (; 14 ตุลาคม ค.ศ. 1890 − 28 มีนาคม ค.ศ. 1969) ชาวอเมริกันที่ดำรงตำแหน่งพลเอกแห่งกองทัพและรัฐบุรุษที่ทำหน้าที่เป็นประธานาธิบดีแห่งสหรัฐ คนที่ 34
อัลมุฮะมะชีน

**อัลมุฮะมะชีน** (), "**คนชายขอบ**"; เดิมมีชื่อว่า *อัลอัคดาม* (, "บริวาร") เป็นกลุ่มชาติพันธุ์ที่พูดภาษาอาหรับในประเทศเยเมน แม้ว่ามุฮามะชีนเป็นมุสลิมที่พูดภาษาอาหรับเหมือนกับชาวเยเมนส่วนใหญ่ พวกเขาถือเป็นชนกลุ่มล่างที่สุดของลำดับวรรณะที่คาดว่าถูกยกเลิกแล้ว พวหเขาถูกแบ่งแยกทางสังคมจากชาวเยเมนกลุ่มอื่นและส่วนใหญ่จำกัดอยู่เฉพาะงานชั้นต่ำในเมืองใหญ่ ๆ ของประเทศ จำนวนประมาณการอย่างไม่เป็นทางการระบุว่า อัลมุฮะมะชีนมีจำนวนระหว่าง 500,000 ถึง 3,500,000 คน

## ต้นกำเนิด

ต้นกำเนิดที่ชัดเจนของอัลอัคดามยังไม่เป็นที่แน่ชัด โดยบางส่วนเชื่อว่าพวกเขาเป็นลูกหลานทาสแอฟริกันหรือทหารชาวเอธิโอเปียในคริสต์ศตวรรษที่ 6 ความเชื่อยอดนิยมถือว่าพวกเขาเป็นลูกหลานของชาวเอธิโอเปียที่เข้าร่วมกองทัพอักซุมในช่วงการครอบครองเยเมนสมัยก่อนอิสลาม เมื่อกองทัพอบิสซีเนียถูกขับออกไปในช่วงเริ่มต้นของสมัยอิสลาม ผู้อพยพชาวเอธิโอเปียบางส่วนยังคงอาศัยอยู่ในบริเวณนั้น ให้กำเนิดชาวอัคดัม

## การแบ่งแยกเชื้อชาติทางสังคม

## ดูเพิ่ม
*สิทธิมนุษยชนในประเทศเยเมน

## อ้างอิง

## แหล่งข้อมูลอื่น
*The International Dalit Solidarity Network: The Al-Akhdam in Yemen

หมวดหมู่:กลุ่มชนอาหรับ
หมวดหมู่:วรรณะ
หมวดหมู่:กลุ่มชาติพันธุ์ในประเทศเยเมน
หมวดหมู่:สังคมเยเมน
หมวดหมู่:ประชาชนที่มีเชื้อสานแอฟริกา
หมวดหมู่:การเลือกปฏิบัติในประเทศเยเมน
หมวดหมู่:กลุ่มชาติพันธุ์ในตะวันออกกลาง
การเลือกตั้งผู้ว่าการเกาะฮ่องกง พ.ศ.2539

**การเลือกตั้งผู้ว่าการรัฐฮ่องกง พ.ศ.2539**  จัดขึ้นในวันที่ 11 ธันวาคม 2539 โดยนับเป็นการเลือกตั้งเพื่อหาคนที่จะมารับตำแหน่งผู้ว่าการใหญ่ของเขตบริหารพิเศษฮ่องกง ซึ่งผู้ว่าการรัฐคนใหม่ที่มาจากการเลือกตั้งในครั้งนี้จะเริ่มเข้ามาบริหารในวันที่ 1 กรกฎาคม 2540 หลังจากที่อังกฤษส่งมอบเกาะฮ่องกงให้กับจีน 

สำหรับการเลือกตั้งในครั้งนี้ จะเป็นการเลือกตั้งผ่านระบบการเลือกตั้งจากคณะกรรมการการเลือกตั้งซึ่งมีจำนวนทั้งหมด 400 คน ซึ่งล้วนแล้วแต่ถูกคัดเลือกแต่งตั้งมาจากรัฐบาลจีนแผ่นดินใหญ่ ซึ่งผลจากการเลือกตั้ง ทำให้ต่ง เจี้ยนหฺวา นักธุรกิจใหญ่นฮ่องกงผู้มีความสัมพันธ์อันดีกับเลขาธิการพรรคคอมมิวนิสต์จีน เจียง เจ๋อหมิน ได้ชนะการเลือกตั้งโดยผลคะแนนขาดลอยเหนือคู่แข่งทั้งหมด ทำให้เขาได้ขึ้นเป็นผู้ว่าการเกาะฮ่องกงคนแรกตามระบบการเลือกตั้งใหม่ของจีน

การเลือกตั้งในครั้งนี้ถูกขนานนามจากทางจีนว่าเป็น “รุ่งอรุณแห่งประชาธิปไตยใหม่ของฮ่องกง” อย่างไรก็ตามนี้เป็นเพียงวาทกรรม ในการเลือกตั้งครั้งนี้ไม่มีประชาชนหรือประชาธิปไตยที่แท้จริงอยู่ในสมการเลย และการกีดกันตัวแทนจากฝ่ายเสรีนิยมนี้ยังทำให้เกิดการเคลื่อนไหวประท้วงทั่วไปในเกาะฮ่องกงอีกด้วย

## กระบวนการเลือกตั้ง
ตามธรรมนูญแผ่นดินของฮ่องกง ซึ่งเปรียบได้ดั่งรัฐธรรมนูญของเขตบริหารพิเศษฮ่องกง ได้บัญญัติบทบัญญัติว่าด้วยการเลือกตั้งของตัวผู้ว่าการคนแรกเอาไว้ว่า ผู้ว่าการเกาะฮ่องกงจะมาจากการเลือกตั้งโดยคณะกรรมการเลือกตั้ง ซึ่งคณะกรรมการการเลือกตั้งเหล่านี้จะมาจากการคัดเลือกจากคณะกรรมการสรรหาคณะกรรมการการเลือกตั้งจากปักกิ่ง ซึ่งด้วยระบบนี้ทำให้ตัวแทนส่วนมากมาจากพรรคการเมืองหรือกลุ่มคนที่สนับสนุนรัฐบาลปักกิ่ง ในขณะเดียวกันยังกีดกันผู้สมัครจากพรรคสายเสรีนิยมออกจากกระบวนการขึ้นสู่อำนาจด้วย ซึ่งนี่นับเป็นรูปแบบของการเลือกตั้งทุกครั้งนับตั้งแต่ฮ่องกงกลับสู่เงื้อมมือของจีน

หมวดหมู่:ฮ่องกง
หมวดหมู่:การเลือกตั้งใน พ.ศ. 2539
หมวดหมู่:การเลือกตั้งในฮ่องกง
หมวดหมู่:ประชาธิปไตยฮ่องกง
ชิน พย็อล-ฮี

**ชิน พย็อล-ฮี** (; 19 สิงหาคม ค.ศ. 1980 – ) เป็นอดีตนักฟุตบอลหญิงทีมชาติเกาหลีเหนือซึ่งทำหน้าที่ในตำแหน่งกองหน้า เธอเป็นสมาชิกของฟุตบอลหญิงทีมชาติเกาหลีเหนือ โดยเป็นส่วนหนึ่งของทีมในฟุตบอลโลกหญิง 1999 และฟุตบอลโลกหญิง 2003

## ประตูระดับนานาชาติ

## อ้างอิง

หมวดหมู่:นักฟุตบอลหญิงชาวเกาหลีเหนือ
หมวดหมู่:นักฟุตบอลหญิงทีมชาติเกาหลีเหนือ
หมวดหมู่:ผู้เล่นในฟุตบอลโลกหญิง 1999
หมวดหมู่:ผู้เล่นในฟุตบอลโลกหญิง 2003
หมวดหมู่:กองหน้าฟุตบอลหญิง
สมคิด เชื้อคง

**สมคิด เชื้อคง** (เกิด 17 พฤศจิกายน พ.ศ. 2499) เป็นนักการเมืองชาวไทย อดีตรองเลขาธิการนายกรัฐมนตรีฝ่ายการเมืองในรัฐบาลแพทองธาร ชินวัตร และอดีตสมาชิกสภาผู้แทนราษฎรจังหวัดอุบลราชธานี 2 สมัย

## ประวัติ
สมคิด เกิดเมื่อวันที่  17 พฤศจิกายน พ.ศ. 2499 จบศึกษาบริหารธุรกิจบัณฑิต (การบริหารงานก่อสร้าง) จากมหาวิทยาลัยสุโขทัยธรรมาธิราช และทำอาชีพรับราชการ ในปี พ.ศ. 2531 เขาได้เขียนบทความตีพิมพ์ในสยามรัฐสัปดาห์วิจารณ์ ของหนังสือพิมพ์สยามรัฐ

สมคิดเริ่มลงเล่นการเมืองระดับประเทศโดยได้ลงสมัครรับเลือกตั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุบลราชธานี สังกัดพรรคเพื่อไทย และสามารถชนะการเลือกตั้งไปได้อย่างฉิวเฉียด ด้วยคะแนนห่างกับอันดับ 2 นายประจักษ์ แสงคำ ผู้สมัครจากพรรคชาติพัฒนาเพื่อแผ่นดิน เพียง 344 คะแนน 

ต่อมาใน พ.ศ. 2558 เขาถูกทหารเชิญตัวไปปรับทัศนคติ หลังโพสต์เฟซบุ๊กเกี่ยวกับราคาข้าวเปลือกตกต่ำ หลังการพูดคุยเขาได้ลบโพสต์ และไม่วิจารณ์การเมือง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งในจังหวัดอุบลราชธานี สังกัดพรรคเพื่อไทย และได้รับเลือกตั้งอีกครั้ง ต่อมาได้รับการแต่งตั้งให้ดำรงตำแหน่งรองประธานคณะกรรมการประสานงานพรรคร่วมฝ่ายค้าน (วิปฝ่ายค้าน) ในสภาผู้แทนราษฎรชุดที่ 25

สมคิด ลงสมัครรับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แต่ไม่ได้รับเลือกคั้ง โดยแพ้ให้กับนายสมศักดิ์ บญประชม ผู้สมัครจากพรรคไทรวมพลัง ต่อมาได้รับการแต่งตั้งให้ดำรงตำแหน่งรองเลขาธิการนายกรัฐมนตรีฝ่ายการเมืองในรัฐบาลเศรษฐา ทวีสินและรัฐบาลแพทองธาร ชินวัตร

## เครื่องราชอิสริยาภรณ์

## อ้างอิง

หมวดหมู่:นักการเมืองจากจังหวัดอุบลราชธานี
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:นักการเมืองพรรคเพื่อไทย
หมวดหมู่:บุคคลจากสาขาวิชาวิทยาการจัดการ มหาวิทยาลัยสุโขทัยธรรมาธิราช
วีลี กัมบัวลา

**วีลี กัมบัวลา อึนแดนกูชี** (, เกิด 25 สิงหาคม ค.ศ. 2004) เป็นนักฟุตบอลอาชีพที่เล่นเป็นเซ็นเตอร์แบ็กให้แก่บิยาร์เรอัล กัมบัวลาเกิดในสาธารณรัฐประชาธิปไตยคองโก และเป็นตัวแทนทีมชาติฝรั่งเศสในระดับเยาวชน

## ระดับสโมสร
### เริ่มต้นอาชีพ
กัมบัวลาเกิดที่กรุงกินชาซา เมืองหลวงของสาธารณรัฐประชาธิปไตยคองโก เขาและครอบครัวย้ายไปฝรั่งเศสเมื่ออายุได้ 5 ขวบ เขาเติบโตในเลซูว์ลิส จังหวัดเอซอน และเริ่มอาชีพนักฟุตบอลของเขากับเอล็องเชอวียีลารูว์และเลซูว์ลิส ก่อนที่จะเข้าร่วมกับศูนย์ฝึกเยาวชนของซอโชใน ค.ศ. 2018

### แมนเชสเตอร์ยูไนเต็ด
กัมบัวลามีข่าวเชื่อมโยงกับการย้ายมายังลิเวอร์พูลและแมนเชสเตอร์ยูไนเต็ดในเดือนกรกฎาคม ค.ศ. 2020 เขาย้ายไปอยู่กับศูนย์ฝึกเยาวชนของแมนเชสเตอร์ยูไนเต็ดในเดือนตุลาคม ค.ศ. 2020 โดยเซ็นสัญญาในวันสุดท้ายของตลาดซื้อขายนักเตะ เขาได้รับบาดเจ็บเป็นเวลา 11 เดือนเพียงไม่กี่สัปดาห์หลังจากเดินทางไปแมนเชสเตอร์ โดยกลับมาลงสนามในเดือนกันยายน ค.ศ. 2021 ในเกมเยือนที่ชนะทีมรุ่นอายุไม่เกิน 18 ปีของเบอร์มิงแฮมซิตี 8–2 

เขาเซ็นสัญญาอาชีพฉบับแรกกับแมนเชสเตอร์ยูไนเต็ดในเดือนถัดมา กัมบัวลาประเดิมสนามให้กับทีมชุดใหญ่ของแมนเชสเตอร์ยูไนเต็ดในวัย 19 ปีเมื่อวันที่ 23 ธันวาคม ค.ศ. 2023 ในเกมพรีเมียร์ลีกที่ออกไปเยือนเวสต์แฮมยูไนเต็ด โดยก่อนหน้านั้นเขามีชื่อเป็นต้วสำรองในเกมแดงเดือดเมื่อวันที่ 17 ธันวาคม ค.ศ. 2023

### บิยาร์เรอัล
กัมบัวลาเซ็นสัญญากับบิยาร์เรอัล สโมสรในลาลิกา เมื่อวันที่ 15 กรกฎาคม ค.ศ. 2024

## อ้างอิง

หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:กองหลังฟุตบอล
ลำดับพงศ์พันธุ์ในปฐมกาล

**ลำดับพงศ์พันธุ์ในปฐมกาล**  () ให้กรอบโครงของเนื้อหาในหนังสือปฐมกาล เนื้อหาลำดับพงศ์พันธุ์ในปฐมกาล 4, 5, 10, 11, 22, 25, 29–30, 35–36 และ 46 เริ่มด้วยด้วยอาดัม เป็นการขับเคลื่อนเรื่องเล่าตั้งแต่เรื่องเล่าการสร้างสรรพสิ่งไปจนถึงจุดเริ่มต้นของวงศ์วานอิสราเอล

เชื้อสายของอาดัมประกอบด้วยสองสาย บทที่ 4 กล่าวถึงเชื้อสายของคาอิน และบทที่ 5 กล่าวถึงเชื้อสายของเสทที่ดำเนินต่อไปในบทต่อ ๆ ไป บทที่ 10 กล่าวถึงพงศ์พันธ์ของโนอาห์ (ซึ่งมีคำเรียกอีกอย่างว่า "Table of Nations") ซึ่งบันทึกถึงประชาชาติของโลกจากเชื้อสายของโนอาห์ ไม่ใช่ในเชิงพงศาวลีวิทยาอย่างเคร่งครัด แต่เป็นในเชิงชาติพันธุ์วรรณนา

ปฐมกาล 5 และปฐมกาล 11 มีการระบุอายุของปฐมบรรพบุรุษแต่ละคนขณะมีบุตรพร้อมชื่อของบุตร และยังระบุจำนวนปีที่ปฐมบรรพบุรุษแต่ละคนยังมีชีวิตอยู่ต่อไปหลังจากนั้น ข้อความที่ระบุอายุมีขนาดยาว แต่ยังถือว่ามีความยาวพอประมาณเมื่อเทียบกับข้อความระบุอายุในงานอื่น ๆ (เช่น รายพระนามกษัตริย์ซูเมอร์)

ตัวเลขของอายุของปฐมบรรพบุรษมีรูปแบบที่ประกอบด้วยเลข 5 และเลข 7 เช่น อายุ 365 ปีของเอโนค (เลขเดียวกันกับจำนวนวันในหนึ่งปีตามปฏิทินสุริยคติ) และอายุ 77 ปีของลาเมค (เน้นซ้ำเลข 7) โดยรวมแล้ว ตัวเลขของอายุแสดงรูปแบบทางคณิตศาสตร์ที่ชัดเจน ทำให้บางคนสรุปว่าเป็นการใช้สัญลักษณ์นิยมทางจำนวนเพื่อกำหนดอายุ อย่างไรก็ตาม ปฐมกาล 5 และ 11 ระบุอายุของปฐมบรรพบุรุษแต่ละคนขณะให้กำเนิดบุตร และเป็นการนำเสนอลำดับเวลาที่ไม่มีช่องว่างตั้งแต่อาดัมถึงอับราฮัม แต่ชื่อบุตรชายที่ระบุชื่อไว้จะไม่ใช่บุตรชายคนแรกเสมอไป

## คาอินและเสท
หนังสือปฐมกาลระบุชื่อบุตรสามคนของอาดัมและเอวา ได้แก่ คาอิน อาเบล และเสท ลำดับพงศ์พันธุ์จากคาอินลงมามีระบุในปฐมกาล 4 ส่วนลำดับพงศ์พันธุ์จากเสทลงมาถึงโนอาห์มีระบุในปฐมกาล 5 นักวิชาการได้สังเกตถึงความคล้ายคลึงกันระหว่างชื่อของผู้สืบเชื้อสายในสองสายนี้ โดยชื่อส่วนใหญ่ในสายหนึ่งเป็นการเขียนในอีกรูปแบบของชื่อในอีกสายหนึ่ง แม้ว่าจะมีลำดับที่ต่างกัน อย่างชื่อของเอโนคและมาหะลาเลล/เมหุยาเอลสลับตำแหน่งกันในทั้งสองสายตระกูล "ราวกับว่าเป็นรูปแบบที่แตกต่างกันจากพื้นฐานเดียวกัน"  นำไปสู่การสันนิษฐานว่าเชื้อสายลำดับวงศ์วานดั้งเดิมมีเพียงสายเดียว แต่ได้แยกออกเป็นสองสายในช่วงที่มีการบอกเล่าต่อ ๆ กันมา ก่อนจะนำมาเล่ารวมกันทั้งสองสายเมื่อมีการรวบรวมหนังสือปฐมกาล จาก Jahwist และ Priestly source

## ดูเพิ่ม
* ลำดับพงศ์ของพระเยซู

## อ้างอิง

### บรรณานุกรม
* 
* Custance, Arthur C., *The Roots of the Nations*.https://web.archive.org/web/20020330025258/http://custance.org/old/noah/ch1bh.html
* Etz, Donald V., "The Numbers of Genesis V 3-31: a Suggested Conversion and Its Implications", *[[Vetus Testamentum]]*, Vol. 43, No. 2, 1994, pages 171–187.
* 
* Hall, Jonathan, *Ethnic Identity in Greek Antiquity* Cambridge U.Press, 1997. 
* Malkin, Irad, editor, *Ancient Perceptions of Greek Ethnicity* in series Center for Hellenic Studies Colloquia, 5. Harvard University Press, 2001. Reviewed by Margaret C. Miller in ''Bryn Mawr Classical Review,'' 2002
* Schmandt-Besserat, Denise, *How Writing Came About*, University of Texas Press, 1996, .


หมวดหมู่:ลำดับพงศ์พันธุ์ในคัมภีร์ไบเบิล
วัลเทนโฮเฟน

**วัลเทนโฮเฟน** () เป็นเทศบาลในเขต Oberallgäu ในรัฐบาวาเรีย ประเทศเยอรมนี

## อ้างอิง
สิบสองวันแห่งคริสต์มาส

**สิบสองวันแห่งคริสต์มาส** () หรือ **เทศกาลสิบสองวัน** ()  เป็นเทศกาลของคริสต์ศาสนิกชนที่เฉลิมฉลองการประสูติของพระเยซู ในธรรมเนียมของศาสนาคริสต์ตะวันตก "วันคริสต์มาส" ถือเป็น "วันแรกแห่งคริสต์มาส" และสิบสองวันคือช่วงครอบคลุมตั้งแต่วันที่ 25 ธันวาคมถึง 5 มกราคม โดยวันสุดท้ายคือคืนที่สิบสอง (วันก่อนวันสมโภชพระคริสต์แสดงองค์) ในหลายนิยายของศาสนาคริสต์ เช่น แองกลิคันคอมมิวเนียนและลูเทอแรน สิบสองวันนี้เป็นอย่างเดียวกันกับเทศกาลพระคริสตสมภพ แต่สำหรับนิกายอื่น ๆ เช่น โรมันคาทอลิก เทศกาลพระคริสตสมภพมีช่วงเวลายาวนานกว่าสิบสองวันแห่งคริสต์มาส คือดำเนินไปถึงช่วงงานฉลองการรับบัพติศมาของพระเยซู การนับสิบสองวันแบบอื่นคือนับตั้งแต่วันที่ 26 ธันวาคมถึง 6 มกราคม

## อ้างอิง

### บรรณานุกรม

*  Primarily subhead *Popular Merrymaking* under *Liturgy and Custom*.
*  Primarily subhead *12 Days of Christmas* under *Catholic and Culture*.
* 
* 
* 
* 
* 
* 

หมวดหมู่:เทศกาลพระคริสตสมภพ
หมวดหมู่:12 (จำนวน)
เต้าซี่

**โต้วฉี่** () หรือ **เต้าซี่** (เพ็งอิม: dao7 si7) เป็นเครื่องปรุงชนิดหนึ่งที่ทำจากการหมักถั่วเหลืองชนิดผิวดำ โดยพบได้มากในอาหารจีน เต้าซี่เกิดจากการหมักถั่วเหลืองผิวดำกับราโคจิ (*Aspergillus oryzae)* และดองเกลือ โดยกระบวนการจะทำให้เปลือกนิ่มและแห้งลง โดยการหมักดองเกิดจาก

## ประวัติ
เต้าซี่เป็นอาหารที่ทำจากถั่วเหลืองที่เก่าแก่ที่สุด โดยในปีพ.ศ. 379 (165 ปีก่อนคริสตกาล) เต้าซี่ถูกจัดเก็บในสุสานหม่าหวังตุยในมณฑลหูหนาน ในตอนกลาง-ใต้ของประเทศจีน สุสานดังกล่าวถูกปิดมาตั้งแต่ พ.ศ. 379 และถูกเปิดออกครั้งแรกในปี พ.ศ. 2515

## การใช้
เต้าซี่ถูกใช้เป็นเครื่องปรุงเพื่อปรุงรสในจานอาหารประเภทปลาหรือผัดผัก และใช้เป็นส่วนประกอบสำคัญในหมาผัวโต้วฟู เต้าซี่ไม่เหมือนกับนัตโตหรือเต็มเปที่สามารถกินในปริมาณมากได้เนื่องจากเต้าซี่มีความเค็มกว่ามาก

### การใช้ในประเทศอื่นๆ
เนื่องจากเต้าซี่เป็นเครื่องปรุงเก่าแก่ จึงพบการใช้ได้ในหลายประเทศในตะวันออกไกลและในกลุ่มสังคมชาวจีนโพ้นทะเล โดยเป็นที่รู้จักในชื่อต่างๆ กัน

* ในญี่ปุ่น เต้าซี่เป็นที่รู้จักในชื่อ *daitokuji natto, hamanatto, hamananatto, shiokara-natto* และ *tera-natto*
* ในเกาหลี มีซอสที่กระบวนการผลิตคล้ายกันเรียกว่า ชุนจัง ซึ่งเป็นส่วนประกอบสำคัญใน จาจังมย็อน โดยเครื่องปรุงดังกล่าวถูกนำเข้ามาโดยผู้ตั้งรกรากชาวจีนสู่อินชอนในต้นศตวรรษที่ 20
* ในกัมพูชา เต้าซี่ถูกเรียกว่า *seang และมักใช้เป็นส่วนหนึ่งในเครื่องปรุงรสที่ทำจากปลาชื่อ [[ปรอฮก]]*
* ในฟิลิปปินส์ เต้าซี่ถูกเรียกว่า *tausi* ในภาษาเซบัวโนและภาษาตากาล็อก

## อ้างอิง

หมวดหมู่:อาหารจากถั่วเหลือง
หมวดหมู่:เครื่องปรุงรส
หมวดหมู่:เครื่องปรุงรสจีน
หมวดหมู่:คำและวลีภาษาแต้จิ๋ว